OpenLLM-France/wikimedia huggingface dataset:
# Helena (esposa de Constantí VIII)

Helena, en grec antic Ελένη, ca ser una emperadriu consort esposa de l'emperador romà d'Orient Constantí VIII.
Les fonts històriques proporcionen molt poca informació sobre la vida i el paper d'Helena com a emperadriu. Es menciona breument a la Cronografia del filòsof i escriptor romà d'Orient Miquel Psel·los, les obres de la qual van ser ampliades per Joan Escilitzes i Joan Zonaràs. Psel·los escriu al respecte:
| « | Constantí, encara jove, es va casar amb una dama anomenada Helena. Era filla del cèlebre Alipi, un home influent a la ciutat i membre d'una família noble molt famosa. Aquesta dona, no només era bella, sinó que també era virtuosa, li va donar tres filles abans de morir. | » |
A part d'aquesta referència dels escrits de Psel·los, no ens ha arribat cap altre indici sobre els orígens del pare d'Helena, Alipi (Αλυπίου). El matrimoni va tenir lloc probablement cap al 976. Es desconeix la data exacta de la mort d'Helena. Ja hauria mort quan el seu marit es va convertir en emperador l'any 1025. Alguns historiadors suposen que hauria mort cap al 989, probablement durant el naixement de la seva tercera filla.
La parella imperial va tenir tres filles:
* Eudòxia (Ευδοκία), la filla gran, que segons la Cronografia de Miquel Psel·los, va sofrir una malaltia infecciosa durant la seva infància que va tenir efectes posteriors. Es va fer monja.
* Zoè Porfirogènita.
* Teodora.
Quan es va casar amb Helena, Constantí VIII va dirigir l'imperi amb el seu germà Basili II Bulgaròcton. Basili va regnar com a emperador romà d'Orient únic entre el 976 i el 1025, però no es va casar mai, convertint Helena en l'única emperadriu i Augusta durant el seu regnat.

## Referències

* ↑ Joan Escilitzes. Sinopsi d'Històries, 343
* ↑ Zonaràs. Compendi d'història, 3.586
* 1 2 Miquel Psel·los, Cronografia, Llibre 2, capítol 4.
* 1 2 Cheynet, J.C.. Pouvoir et contestations à Byzance (963-1210). París: Éditions de la Sorbonne, 1996, p. 275. ISBN 9782859441685.
* ↑ Settipani, Christian. Continuité des élites à Byzance durant les siècles obscurs: les princes caucasiens et l'empire du VIe au IXe siècle. París: De Boccard, 2007, p. 282-283. ISBN 9782701802268.
# El Bosque

«El Bosque» té aquests significats:
* El Bosque (Cadis), localitat de l'óblast de Cadis, Andalusia, Espanya
* El Bosque (localitat de Chiapas), localitat a l'estat mexicà de Chiapas, cap del municipi homònim
* El Bosque (municipi mexicà), municipi a l'estat mexicà de Chiapas
* El Bosque (Uruguai), balneari al departament de Canelones (Uruguai)
# Lee Hak-Rae

Lee Hak-Rae (en hangul: 이학래) (Corea del Sud, 1936) és un judoka sud-corèa, ja retirat, que posteriorment fou àrbitre.
Va néixer el 26 de desembre de 1936 en una ciutat desconeguda de Corea del Sud.
Inicià la pràctica del judo de ben petit, esdevenint entrenador de l'equip nacional del seu país l'any 1967. El 1975 va esdevenir àrbrite internacional i en els Jocs Olímpics d'Estiu de 1988 celebrats a Seül (Corea del Sud) fou l'encarregat de realitzar el jurament olímpic en la cerimònia inaugural dels Jocs per part dels jutges.
# Kim Kardashian

Kimberly "Kim" Kardashian (nascuda Kimberly Noel Kardashian; Los Angeles, 21 d'octubre de 1980) és una model, actriu i empresària estatunidenca. És coneguda per formar part de La familia Kardashian i pel seu programa Keeping Up with the Kardashians, un reality show emès pel canal E!, al qual fou convidada el 2007, després d'una "sex tape". El 2010, Kardashian era la celebritat més pagada dels reality show, amb uns guanys estimats amb 6 milions de dòlars.
L'agost de 2011, Kardashian es casà amb el jugador de bàsquet Kris Humphries. Després de setanta-dos dies de matrimoni, demanà el divorci, finalitzat el juny del 2013. El mateix any, Kardashian donà a llum a la seva filla North, a partir de la seva relació amb el raper i productor Kanye West, amb el qui es comprometé l'octubre de 2013 i es casà el 24 de maig de 2014 a Florència, Itàlia. Més endavant la parella tingué tres fills més: Saint West, Chicago West i Psalm West. El 19 de febrer de 2021, Kardashian demanà el divorci a West, procés que finalitzà el 2 de març de 2022.

## Filmografia
### Cinema

* 2008: Disaster Movie com a Lisa
* 2009: Deep in the Valley com a Summa Eve.
* 2013: Tyler Perry's Temptation com a Ava
* 2018: Ocean's 8 com a ella mateixa (cameo)

### Sèries televisives

* 2009: CSI: NY com a Debbie Fallon (1 episodi)
* 2009: How I Met Your Mother com a ella mateixa (1 episodi)
* 2009: Beyond the Break com a Elle (4 episodis)
* 2010: 90210 com a ella mateixa (a l'estrena de la tercera temporada)
* 2012: Drop Dead Diva com a Nikki
* 2012: 30 Rock
* 2012:Last Man Standing
* 2012: Punk'd
* 2014: 2 Broke Girls com a ella mateixa (1 episodi).
* 2014: American Dad! com a àlien sensual.

### Programes de Televisió i Reality Shows

* 2007 - 2020: Keeping Up with the Kardashians
* 2008: Dancing With the Stars
* 2009: Kourttney and Kim in Miami
* 2009 i 2011: America's Next Top Model
* 2020: Kim Kardashian West: The Justice Project com a ella mateixa

### Vídeos musicals

2016: M.I.L.F. $ (vídeo musical de Fergie) com a ella mateixa
2007: Thnks fr th Mmrs (video musical de Fall Out Boy) com a convidada

## Referències

* ↑ Kim Kardashian on Sex Tape: 'A tape does exist'
* ↑ «Kim Kardashian top-earning reality star for year 2010». Arxivat de l'original el 2011-05-25. [Consulta: 23 maig 2014].
* ↑ Kim Kardashian wedding special to air this Sunday - Will you watch? (video) (anglès)
* ↑ Kim Kardashian divorce - Kim files from divorce from Kris Humphries
* ↑ Kim Kardashian, Kanye West Welcome Their Baby Girl
* ↑ Kim Kardashian and Kanye West Engaged
* ↑ «It's Official: Kim Kardashian and Kanye West Are Married».
* ↑ Bonner, Mehera. «Every Single Update on Kim and Kanye’s Drawn-Out Divorce Proceedings» (en anglès), 13-05-2022. [Consulta: 25 maig 2022].

## Enllaços externs

* Kim Kardashian - Lloc web oficial
# Eleazar Albin

Eleazar Albin (fl. 1690 – c. 1742) va ser un naturalista anglès i il·lustrador d'aquarel·la, va escriure i il·lustrar una sèrie de llibres entre els quals A Natural History of English Insects (1720), A Natural History of Birds (1731–38), i The Natural History of Spiders and other Curious Insects (1736). Ha estat descrit com un dels "grans il·lustradors de llibres sobre insectes del segle XVIII".

## Biografia

Res se sap de la joventut d'Albin, tot i que podia haver nascut a Alemanya; va afirmar haver estat a Jamaica el 1701. El 1708 es coneix que es va casar i va viure a Piccadilly, Londres. Segons escrits autobiogràfics en A Natural History of English Insects, Albin va ensenyar pintura a l'aquarel·la abans de rebre coneixements en història natural per l'empresari tèxtil de seda i també naturalista Josep Dandridge.
Els gravats de l'obra Natural History of Birds van ser colorejats per Albin i la seva filla Elizabeth Albin. En aquest llibre Albin escriu "Pel que fa a les pintures,que m'ho han donat tot a la vida, amb tota l'exactitud que podien les meves mans o la de les meves filles, a les quals he ensenyat a dibuixar i pintar després de tot".
En la seva obra sobre ocells, descriu un corb sobre fusta (ibis ermità) des d'un exemplar dissecat,i que seria probablement la darrera descripció feta d'aquest ocell, mentre que l'espècie encara existia a Europa.

## Obra

* W. Derham & E. Albin. A natural history of English insects. Illustrated with a hundred copper plates, curiously engraven from the life: and (for those who desire it) exactly coloured by the author (London, William Innys, 1729).
* W. Derham & E. Albin. A natural history of the birds (3 vols. London, 1731-1738).
         * vol. 1 Arxivat 2012-12-09 at Archive.is
         * vol. 3
* E. Albin. A natural history of spiders, and other curious insects (London, Tilly, 1736).
* E. Albin. A Natural History of English Songbirds (1737). With coloured plates.
* R. North & E. Albin. The History of Esculent Fish" (1794).

## Referències

* 1 2 Michael A. Salmó, Pere Marren, Alfàbrega Harley.
* ↑ «Illustrated by women». University of Glasgow. [Consulta: 3 maig 2015].
* ↑ Els últims registres de Ibis Ermità a Europa

## Fonts

* Osborne, Peter (2004): "Albin, Eleazar (d. 1742?)", Oxford Dictionary of National Biography, Oxford University Press.
* Gilbert, P. (2000) Butterfly Collectors and Painters. Four centuries of colour plates from The Library Collections of The Natural History Museum, London. Singapore, Beaumont Publishing
* Salmon, Michael A. The Aurelian Legacy: British Butterflies and Their Collectors, University of California Press 2000, S. 109
* Lisney, A. A. A Bibliography of British Lepidoptera 1608–1799, London 1960

## Enllaços externs

* Digitized works by Eleazar Albin in the Biodiversity Heritage Library
* Albin, A natural history of birds, Virtual Exhibition, Universität Glasgow
* Senckenberg Biografien der Entomologen der Welt
# Genté

Genté és un poble de la regió de la Nova Aquitània, al departament del Charente, agermanat des del 1994 amb el poble de Sant Pere de Vilamajor (Catalunya).
# Herbert Vaughan

Herbert Vaughan (Gloucester, 1832 — Londres, 1903) va ser un eclesiàstic anglès.
Va estudiar a Brugelette (Bèlgica) i va ser ordenat sacerdot a Lucca (Itàlia). Va ser bisbe de Salford, arquebisbe de Westminster i cardenal. Com a arquebisbe va promoure la construcció de la Catedral de Westminster.

## Referències

* ↑ «Herbert Vaughan». Gran Enciclopèdia Catalana. Barcelona: Grup Enciclopèdia Catalana.
# Gabi, dels 8 als 13 anys

Gabi, dels 8 als 13 anys (títol original: Gabi, 8 till 13 år) és una pel·lícula documental del 2021 del director de cinema suec Engeli Broberg. S'ha doblat i subtitulat al català.

## Sinopsi

El documental explica la història d'un nen de vuit anys que no es reconeix en cap dels dos gèneres que ofereix el món. Aquest desig sembla senzill, però no ho és. Gabi se sent diferent, però parlar les coses amb claredat mai li ha portat cap problema. Tot i això, quan la família es trasllada a un poble petit i arriba a la pubertat, les coses comencen a canviar.

## Referències

* ↑ «Gabi, dels 8 als 13 anys». ésAdir. [Consulta: 8 desembre 2022].
* ↑ Gabi, dels 8 als 13 anys a la Base de dades de cinema en català
* ↑ «'Gabi, 8 till 13 år'» (en basc). Berria [Consulta: 8 desembre 2022].

## Enllaços externs

* Tràiler en català
* Gabi, dels 8 als 13 anys a Goita què fan, ara!
# El Molí Nou (Vic)

El Molí Nou és una masia de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular, coberta a dues vessants i amb el carener paral·lel a la façana, orientada a llevant. El portal és de pedra picada, d'arc rebaixat i descentrat del cos de l'edificació. A la part de migdia i a nivell del segon pis hi ha uns porxos sostinguts per pilars de totxo i amb baranes de fusta. A la part dreta del portal hi ha una finestra amb reixes de ferro forjat, al costat i adossada al mur de la casa hi ha una construcció de toves que serveix de cobert. A la part dels porxos també s'hi adossa un cos cobert a una vessant i de construcció recent. És construïda amb lleves de pedra sense polir, alguns sectors de totxo i tàpia i els elements de ressalt de pedra picada. L'estat de conservació és regular.

## Història

Edifici rural molt a prop de Vic, no es troba registrat als fogatges del segle xvi, i les úniques dades històriques que en tenim les trobem al mateix edifici. El portal és datat al 1842.

## Referències

* 1 2 3 «El Molí Nou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].
# Lee Falkon

Lee Sima Falkon és una davantera de futbol internacional per Israel des del 2009. Actualment juga a la Bundeslliga d'Alemanya amb el MSV Duisburg.

## Trajectòria

| Temporades | Club | Títols |
| 07/08 | Bnot Caeserea Tivon |
| 08/09 - 14/15 | ASA Tel Aviv | 6 Lligues, 3 Copes |
| 13/14 | SC Sand |
| 14/15 | Brøndby IF | 1 Lliga, 1 Copa |
| 15/16 - act. | MSV Duisburg |

## Referències

* ↑ Soccerway
# Escola Industrial (desambiguació)

«Escola Industrial» té aquests significats:
* Escola Industrial, o Universitat Industrial, campus o conjunt monumental al carrer del Comte d'Urgell de Barcelona
* Escola Industrial de Barcelona, és l'actual institució anomenada Escola Tècnica Superior d'Enginyeria Industrial de Barcelona
* Escola Industrial de Sabadell, a Sabadell
* Escola Industrial de Terrassa, a Terrassa
# Ghislaine Thesmar

Ghislaine Thesmar (Pequín, 18 de març de 1943) és una ballarina d'ascendència francesa que va estudiar al Conservatori de París. El 1968 es va casar amb el també ballarí i coreògraf Pierre Lacotte. Entre les companyies amb què va ballar destaquen «Ballet du Marquis de Cuevas» (1961), companyia de Lacotte, i després amb la companyia de ballet de l'òpera Nacional de París de 1972 a 1985; excepcionalment, es va unir a la companyia directament com una estrella (director). Va dirigir els Ballets de Montecarlo amb Lacotte de 1986 a 1988. Va ballar com a convidada al Ballet de Rambert, els Grans Ballets Canadencs, i el ballet de la ciutat de Nova York. Actuà amb el célebre ballarí cubà Jorge Esquivel. Ha donat classes al Ballet de l'Òpera de París. Sovint es va associar amb Michael Denard. Els seus papers més cèlebres són Odette/Odile a El llac dels cignes i Gisélle a Giselle. El ballet La Sylphide (1972) s'ha estrenat dues vegades en DVD i vídeo i presenta Thesmar i Denard en els papers principals de Sylph i l'escocès, James.

## Estrenes mundials

* Formes (Roland Petit, 1967)
* Catulli Carmina (Nault, 1969)
* Pas rompu (Nault, 1969)
* La Sylphide (Filippo Taglioni, restaurada per Lacotte, 1971)
* Schéhérazade (Roland Petit, 1974)
* La nuit transfigurée (Roland Petit, 197?)
* Orphée et Eurydice (George Balanchine, 197?)

## Estrenes al Ballet de l'Òpera de París

* Coppélia (Lacotte després de Saint-Léon, 1971)
* Agon (George Balanchine, 1974)
* Tarda d'un faun (Jerome Robbins, 1975)
* La Valse (Geroge Balanchine, 1975)

## Referències

* ↑ «El bailarín, maestro de ballet y coreógrafo Pierre Lacotte, posando junto a su esposa, la bailarina clásica francesa Ghislaine Thesmar» (en castellà). Archivos de la Comunidad de Madrid, 01-01-1917. [Consulta: 19 agost 2022].
* ↑ Cabrera, Miguel. El ballet en Cuba : nacimiento de una escuela en el siglo XX (en castellà). Buenos Aires: Balletin Dance Ediciones, 2010, p. 110. ISBN 978-987-26210-5-6.
* ↑ París, Carmen. Diccionario biográfico de la danza. Madrid: Esteban Sanz Martínez, 1997. ISBN 84-85977-62-9.
* ↑ Ionesco, Marlène. «A Life for Ballet: Pierre Lacotte and Ghislaine Thesmar» (documental) (en anglès). Delange Production, 2011. [Consulta: 19 agost 2022].
* ↑ Thesmar, Ghislaine. Ghislaine Thesmar: Theatre & Performance Biographical File (en anglès), 0000 uuuu.

## Enllaços externs

* Thesmar
# Francesc de Castellví i de Vic

* Aquest article tracta sobre el noble valencià del segle XV. Si cerqueu el militar austracista català del segle XVIII, vegeu «Francesc de Castellví i Obando».
Francesc de Castellví i de Vic, també conegut com a Francí de Castellví (València, s. XV - 6 de setembre de 1506), baró de Benimuslem i senyor de Mulata, fou un noble poeta, militar i polític valencià del segle XV.
Pertanyent a la família dels Castellví, juntament amb el seu germà Lluís, també poeta, comprà la baronia de Benimuslem el 1440. Cambrer del Ferran II des del 1464 i majordom reial de València des del 1476, va ser jurat de València el 1496 i conseller el 1497. Com a poeta, destaca la seva participació al certamen poètic de València del 1474 amb una composició en català i una en castellà, que forma part de les Obres o trobes davall scrites les quals tracten de la sacratíssima Verge Maria. Va participar en diverses obres del Cancionero general d'Hernando del Castillo com Escacs d'amor.

## Referències

* ↑ «Francesc de Castellví i de Vic | enciclopedia.cat». [Consulta: 15 novembre 2023].
# El Cornàs

El Cornàs és un indret del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Serradell.
Està situat en una carena que davalla cap al sud des de la Serra de l'Estall i de la Muntanya de Sant Aleix, a l'extrem nord-occidental del terme municipal, a la Vall Alta de Serradell. És a l'esquerra de la llau del Cornàs.

## Enllaços externs

* Institut Cartogràfic de Catalunya
# Lirceus hoppinae

Lirceus hoppinae és una espècie de crustaci isòpode pertanyent a la família dels asèl·lids.

## Subespècies

* Lirceus hoppinae hoppinae (Faxon, 1889)
* Lirceus hoppinae ouachitaensis (Mackin & Hubricht, 1938)
* Lirceus hoppinae ozarkensis (Hubricht & Mackin, 1949)

## Distribució geogràfica

Es troba a Nord-amèrica: Arkansas i Oklahoma (els Estats Units).

## Referències

* ↑ Rafinesque, C. S., 1820. Annals of nature or annual synopsis of new genera and species of animals, plants, & c. discovered in North America. Annals of Nature 1: 1-16. «Enllaç». Arxivat de l'original el 2016-03-03. [Consulta: 26 juny 2012].
* ↑ uBio (anglès)
* 1 2 3 Catalogue of Life (anglès)
* ↑ uBio (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)
* ↑ Checklist of the Aquatic Isopoda of Arkansas Arxivat 2016-03-03 a Wayback Machine. (anglès)
* ↑ NatureServe (anglès)
* ↑ McLaughlin, P.A., D.K. Camp, M.V. Angel, E.L. Bousfield, P. Brunel, R.C. Brusca, D. Cadien, A.C. Cohen, K. Conlan, L.G. Eldredge, D.L. Felder, J.W. Goy, T. Haney, B. Hann, R.W. Heard, E.A. Hendrycks, H.H. Hobbs III, J.R. Holsinger, B. Kensley, D.R. Laubitz, S.E. LeCroy, R. Lemaitre, R.F. Maddocks, J.W. Martin, P. Mikkelsen, E. Nelson, W.A. Newman, R.M. Overstreet, W.J. Poly, W.W. Price, J.W. Reid, A. Robertson, D.C. Rogers, A. Ross, M. Schotte, F. Schram, C. Shih, L. Watling, G.D.F. Wilson i D.D. Turgeon, 2005. Common and scientific names of aquatic invertebrates from the United States and Canada: Crustaceans. American Fisheries Society Special Publication 31: 545 pp.
* ↑ G. O. Graening, M. E. Slay, D. B. Fenolio i H. W. Robison, 2007. Annotated Checklist of the Isopoda (Subphylum Crustacea: Class Malacostraca) of Arkansas and Oklahoma, with Emphasis Upon Subterranean Habitats. Proc. Okla. Acad. Sci. 87: pp 1-14. «PDF». Arxivat de l'original el 2010-06-26. [Consulta: 26 juny 2012].
* ↑ GBIF (anglès)
* ↑ Macroinvertebrates Collected From Seven Oklahoma Springs Arxivat 2011-06-29 a Wayback Machine. (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
# Košice–Miskolc

La Košice–Miskolc és una competició ciclista d'un sol dia. Es disputa entre Košice (Eslovàquia) i Miskolc (Hongria). Creada el 2013, formant part del calendari de l'UCI Europa Tour.
No s'ha de confondre amb la Central European Tour: Košice-Miskolc.

## Palmarès

| Any | Vencedor | Segon | Tercer |
| 2013 | Michal Kolář | Sergiu Cioban | Vitali Popkov |

## Enllaços externs

* Palmarès a cqranking.com
* Palmarès a cyclebase.nl
# Epiplatys zenkeri

Epiplatys zenkeri és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àfrica: sud del Camerun.

## Referències

* ↑ AQUATAB.NET
* 1 2 «Epiplatys zenkeri» (en anglès). Fishbase.

## Bibliografia

* Ahl, E. 1928. Beiträge zur Systematik der afrikanischen Zahnkarpfen. Zool. Anz. v. 79 (pt 3/4): 113-123.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Getaria

* Per a altres significats, vegeu «Getaria (Lapurdi)».
Getaria és un municipi de la província de Guipúscoa, País Basc. Getaria és un pintoresc poble costaner, conegut principalment per ser la localitat natal del mariner Juan Sebastián Elcano, el primer home que va fer la volta al món. És una destinació turística habitual dins del País Basc. Són famosos els seus restaurants que preparen peix a la graella i el vi blanc amb denominació d'origen que es conrea en les seves proximitats que rep el nom de txakoli de Getaria.

## Geografia

El municipi de Getaria ocupa un tram de la costa central de Guipúscoa, a la vora del mar Cantàbric. Aquest tram està format per una escarpada cornisa en la qual no obstant això s'han format una sèrie d'ancorades i puntes a causa de l'erosió. La població del municipi es divideix entre un 85% que viu en el nucli urbà de Getaria i un 15% que viu dispers pel terme municipal en algun dels seus quatre barris rurals:
* Askizu: Està en la part occidental del terme municipal, cap a Zumaia. Té un petit nucli format per l'antiga parròquia i una mica més d'una dotzena d'edificis. Té uns 100 veïns.
* Eitzaga: Està en la part oriental del municipi entre el nucli urbà de Getaria i Zarautz. És un barri de caserius dispersos. Té 52 habitants.
* Meaga o Mia: el barri de Meaga es troba al sud del terme municipal a 195 metres d'altitud als peus del mont Garate, que el separa de la resta de Getaria. Meaga es troba a la part alta del petit port de muntanya que uneix Zarautz amb Zumaia per l'interior. Abans de la construcció de la carretera de la costa que uneix aquestes dues localitats a través del nucli urbà de Getaria; Meaga era el nus de comunicacions primordial entre Getaria i l'exterior. Té uns 125 habitants.
* Sant Prudentzio: el barri rep el nom de l'ermita de Sant Prudenci. Dependent històricament de la parròquia d'Askizu, es troba en la carretera que va des de Getaria cap a Askizu. És un barri de caserius dispersos. Té 84 habitants.

## Persones il·lustres

* Juan Sebastián Elcano (1487-1526), explorador
* Cristóbal Balenciaga (1895-1972), modista.
* Domingo de Bonechea (1713-1775), navegant i explorador